**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2015-12-23 Nr. TAR1-98

Posėdis įvyko 2015 m. gruodžio 2 d. (13.00 – 14.00)

Posėdžio pirmininkas kandidatas į KMART pirmininkus Simonas Gentvilas, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas

Posėdžio sekretorius Jurgita Činauskaitė–Cetiner, Jaunimo reikalų koordinatorė.

Dalyvavo: ­­­­­­­­­­­­­­­­­­­­­­Elvyra Acienė, Indrė Butenienė, Neringa Čekanavičienė, Simonas Gentvilas, Aida Norvilienė (pagal įgaliojimą), Virginija Kazakauskienė, Harold Kovs, Nijolė Laužikienė, Angelė Lileikienė, Gražina Markvaldienė, Jolanta Mileškienė, Violeta Petrušienė, Vilija Prižgintienė, Jonas Sąlyga, Vilhelmas Simėnas, Lina Skrupskelienė. Eglė Zalatoriūtė.

Svečiai: Laura Skučienė (SMK), Kristina Gelažauskienė (Klaipėdos PPT), Indrė Būtienė (KU).

DARBOTVARKĖ:

1. Dėl 2016 m. prioritetinių Klaipėdos miesto akademinių reikalų tarybos (KMART) veiklos krypčių (pranešėjas S. Gentvilas) (pridedamas projektas)
2. Dėl studijų mugės organizavimo (pranešėja G. Markvaldienė)
3. Kiti klausimai.

1. SVARSTYTA. Dėl 2016 m. prioritetinių Klaipėdos miesto akademinių reikalų tarybos (KMART) veiklos krypčių (pranešėjas S. Gentvilas)

Pranešėjas S. Gentvilas pristatė 2016 m. prioritetines Klaipėdos miesto akademinių reikalų tarybos (KMART) veiklos kryptis. Tarp KMART narių kilo diskusijos ir įvairūs pasiūlymai dėl veiklos krypčių klausimų koregavimo ir terminų sukeitimo. Bendru sutarimu pritarta pakoreaguoti veiklos kryptis ir tvirtinti jas artimiausiame KMART posėdyje.

A. Lileikienė pasiūlė KMART priimtų nutarimų pagrindu parengti konkrečias išvadas ir įteikti jas atitinkamoms institucijoms ar organizacijoms, siekiant kryptingai spręsti susidariusias problemas.

I. Butenienė trumpai pristatė Klaipėdos m. IITVVG veiklą ir paragino KMART narius aktyviai įsijungti į šią veiklą.

NUTARTA:

1. Pagal išsakytas pastabas ir pasiūlymus pakoreguoti 2016 m. prioritetines Klaipėdos miesto akademinių reikalų tarybos (KMART) veiklos kryptis

2. Artimiausiame KMART posėdyje patvirtinti 2016 m. prioritetines Klaipėdos miesto akademinių reikalų tarybos (KMART) veiklos kryptis ir atsakingus asmenis, galinčius pristatyti atitinkamą klausimą KMART posėdyje.

2. SVARSTYTA. Dėl studijų mugės organizavimo (pranešėja G. Markvaldienė)

Pranešėja G. Markvaldienė pristatė studijų mugės idėją, apie kurią Klaipėdos m. aukštosios ir profesinės mokyklos senai diskutuoja, ir paaiškino jos motyvus. Renginio idėjai ir būtinybei pritarta balsų dauguma.

Siūloma renginio data 2015 m. kovo 4 d., preliminari renginio vieta – “Švyturio“ arena. Tarp KMART narių vyksta diskusija dėl renginio vietos, nes Klaipėdos m. savivaldybės Ugdymo ir kultūros departamento direktorė informavo apie papildomas arenos išlaidas, kurios gali viršyti 3.000 Eur.

E. Acienė pasiūlė prie šio renginio prijungti KU organizuojamą konferenciją. Kilo diskusija, kad nereikia vienu metu daryti dviejų renginių.

E. Zalatoriūtė pasiūlė suformuoti studijų mugės organizacinį komitetą KMART narių pagrindu. V. Simėnas pasiūlė į šį komitetą įtraukti ir studentų bei moksleivių atstovus, nes renginys skirtas būtent jiems.

S. Gentvilas pasiūlė studijų mugės organizacinio komiteto pirmininku paskirti G. Markvaldienę, kuri suburtų organizacinį komitetą ir spręstų su studijų mugės organizavimu susijusius klausimus, kuriuos periodiškai pristatytų KMART posėdyje. Pritarta balsų dauguma.

NUTARTA:

1. Pritarti studijų mugės renginio organizavimui

2. Sudaryti studijų mugės organizacinį komitetą, o pirmininku paskirti G. Markvaldienę

3. Įpareigoti G. Markvaldienę iki 2015-12-16 sudaryti studijų mugės organizacinį komitetą KMART narių pagrindu ir artimiausiame KMART posėdyje pristatyti esminius su studijų muge susijusius organizacinius klausimus (data, vieta ir kt. klausimai)

3. SVARSTYTA. Kiti klausimai

A. Lileikienė paklausė, kada KMART posėdyje bus pristatoma galimybių studija „Klaipėdos jaunimo situacijos tyrimas“. S. Gentvilas informavo, kad galimybių studijos rengėjų atstovė SMK direktoriaus pav. Neringa Čekanavičienė prieš KMART posėdį įspėjo, jog 2015 m. gruodžio 16 arba 17 dieną norėtų sušaukti papildomą KMART posėdį būtent šios galimybių studijos tarpiniams rezultatams pristatyti.

NUTARTA:

1. 2015 m. gruodžio 16 arba 17 d. sušaukti papildomą KMART posėdį, kuriame būtų pristatyti tarpiniai galimybių studijos „Klaipėdos jaunimo situacijos tyrimas“ rezultatai, išvados ir pasiūlymai

|  |  |
| --- | --- |
| Posėdžio pirmininkas | Simonas Gentvilas |
|  | |
| Posėdžio sekretorius | Jurgita Činauskaitė-Cetiner |